शहर में करीब 3500 ऑटो की ही परमिट है. सख्त कानून नहीं होने के कारण बिना लाइसेंस के ऑटो भी सड़क पर घूमते हैं, जिस कारण शहर में ऑटो की संख्या बहुत ज्यादा हो गई है. जरूरत से ज्‍यादा ऑटो होने के कारण जगह-जगह जाम लग जाता है. इसके अलावा यात्री भी रास्ते में ही ऑटो को हाथ दिखा कर रोक देते हैं. वहीं दूसरी ओर ऑटो चालकों का कहना है कि उनके लिए स्टैंड नहीं बनाए गए हैं. और जो स्टैंड बने भी हैं वहां पैसेंजर रहते नहीं है. ऐसे में उन्हें यात्री बैठाने के लिए मजबूरन जहां-तहां ऑटो रोकना पड़ता है.